Ka 1956, ke ne ka kopana le Merton Campbell, Mosupi mongwe yo o neng a feditse dikgwedi di le 27 a le mo kgolegelong ka nako ya Ntwa ya Lefatshe II ka ntlha ya go boloka boitlhaodi jwa Bokeresete. O ne a ntse a direla kwa ntlokgolong ya Basupi ba ga Jehofa kwa Brooklyn ka dingwaga di ka nna lesome. Merton o ne a na le dinonofo di le dintsi tsa semoya mme ke ne ke bona gore o tlile go nna monna yo o molemo. Re feditse dikgwedi re ntse re kwalelana makwalo mme tsela e re neng re tlotlana ka yone e ne ya dira gore re ratane thata. Boloka kamano e e siameng le motho yo o tlhalaneng le ene. Tlhoma mogopolo mo dilong tse di botlhokwa mme dira gore puisano ya lona e nne e e khutshwane, lo bua fela ka se se tlhokegang. Batho ba le bantsi ba lemogile gore go dira jalo go boloka kagiso.—Baroma 12:18.